stanford-oval/wikipedia huggingface dataset:
Г (כתב קירילי)

| Г г |
| --- | --- | --- | --- | --- | --- | --- | --- | --- |

האלפבית הקירילי
| А | Б | В | Г | Д | Е | Ж | З |  |
| И | Й | К | Л | М | Н | О | П |  |
| Р | С | Т | У | Ф | Х | Ц | Ч |  |
| Ш | Щ | Ъ | Ы | Ь | Э | Ю | Я |  |
אותיות סלאביות נוספות
| А́ | А̀ | А̄ | Ӓ | Ґ | Ђ | Ѓ | Е́ |  |
| Ѐ | Е̄ | Ё | Є | З́ | Ѕ | І | Ї |  |
| И́ | Ѝ | Ӣ | Ј | Љ | Њ | О́ | О̀ |  |
| Ō | С́ | Ћ | Ќ | У́ | Ӯ | Ў | Џ |  |
אותיות שאינן סלאביות
| Ӑ | А̊ | А̃ | Ӓ̄ | Ӕ | Ә | Ә́ | Ә̃ |  |
| Ӛ | В̌ | Ғ | Г̑ | Г̣ | Г̌ | Ҕ | Ӻ |  |
| Ғ̌ | Ӷ | Д̣ | Д̆ | Ӗ | Е̃ | Ё̄ | Є̈ |  |
| Ӂ | Җ | Ӝ | Ҙ | Ӟ | З̌ | З̱ | З̣ |  |
| Ԑ | Ԑ̈ | Ӡ | И̃ | Ҋ | Ӥ | Қ | Ӄ |  |
| Ҡ | Ҟ | Ҝ | К̣ | Ԛ | Ӆ | Ԯ | Ԓ |  |
| Ӎ | Ӊ | Ң | Ԩ | Ӈ | Ҥ | О̆ | О̂ |  |
| О̃ | Ӧ | Ӧ̄ | Ө | Ө̄ | Ө́ | Ө̆ | Ӫ |  |
| Ҩ | Ԥ | Р̌ | Ҏ | Ҫ | С̣ | С̱ | Т̌ |  |
| Т̣ | Ҭ | У̃ | Ӱ | Ӱ́ | Ӳ | Ү | Ү́ |  |
| Ұ | Х̣ | Х̱ | Х̮ | Х̑ | Ҳ | Ӽ | Ӿ |  |
| Һ | Һ̈ | Ԧ | Ҵ | Ҷ | Ӵ | Ӌ | Ҹ |  |
| Ҽ | Ҿ | Ы̆ | Ы̄ | Ӹ | Ҍ | Э̆ | Э̄ |  |
| Э̇ | Ӭ | Ӭ́ | Ӭ̄ | Ю̆ | Ю̈ | Ю̈́ | Ю̄ |  |
| Я̆ | Я̄ | Я̈ | Ԝ | Ӏ |  |  |  |  |
אותיות ארכאיות
| Ꙁ | Ꙃ | Ꙅ | Ꙇ | Ꙉ | Ҁ | Ѻ | Ѹ |  |
| Ꙋ | Ѡ | Ѽ | Ꙍ | Ѿ | Ꙏ | Ѣ | Ꙑ |  |
| Ꙓ | Ꙕ | Ꙗ | Ѥ | Ѧ | Ꙙ | Ѫ | Ꙛ |  |
| Ѩ | Ꙝ | Ѭ | Ѯ | Ѱ | Ѳ | Ѵ | Ѷ |  |
| Ԙ | Ꙟ | Ꙡ | Ꙣ | Ꙥ | Ꙧ | Ꙩ | Ꙫ |  |
| Ꙭ | ꙮ | Ꚙ | Ꚛ | Ԁ | Ԕ | Ԗ | Ԡ |  |
| Ԣ | Ҧ | Ꚋ | Ꚁ | Ꚅ | Ꚍ | Ꚕ | Ꚏ |  |
| Ꚗ | Ꚃ | Ԃ | Ԅ | Ԉ | Ԋ | Ԍ | Ԏ |  |
| Ԇ | Ꚑ | Ꚉ | Ꚇ | Ꚓ | Ԟ | Ԫ | Ԭ |  |
| Г̧ | Г̄ |  |  |  |  |  |  |  |
גֶה היא האות הרביעית באלפבית הקירילי והיא מייצגת את הצליל /g/ או /ɦ/ בשפות שונות. מקורה באות היוונית גמא וצורתה כשל גמא גדולה, אך כשהיא נטויה, האות הקטנה מזכירה בצורתה S לטינית קטנה הפוכה (г). האות, במיוחד בצורתה הקטנה, גם מזכירה בצורתה R לטינית קטנה (r), אך אינה קשורה אליה כלל.
באוקראינית, היא מייצגת את הצלילים /h/ או /ɦ/. הצליל /g/ נדיר באוקראינית, ומיוצג בעזרת האות Ґ. גם בבלארוסית הצליל נדיר, אם כי נטען שבעבר הוא היה נפוץ יותר, ושימש במילים שאולות מפולנית ומרוסית, אך במהלך המאה ה־20 הבחנה זו היטשטשה, וכיום קיימת רק האות Г. באלפבית הקירילי המוקדם האות נקראה גלַגוֹל וערכה המספרי היה 3.
הערות שוליים

↑  ברוסית, בולגרית, סרבית ומקדונית נהגית גֶה; באוקראינית, רוסינית ובלארוסית נהגית הֶה
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
All Out (2019)

| All Out (2019)>  הפוסטר הרשמי של האירוע בכיכובם של קודי ושון ספירס.מידע |
| --- | --- | --- |
ארגון: All Elite Wrestling
תאריך: 31 באוגוסט 2019
עיר: הופמן אסטייטס, אילינוי
אולם: מרכז סירס
מספר צופים: 10,500
סדרת אירועי שלם וצפה של AEW
| Fight for the Fallen | All Out (2019) | Full Gear |
סדרת אירועי All Out
| ראשון | All Out (2019) | 2020 |
(2019) All Out היה אירוע היאבקות מקצועית בשיטת השלם וצפה של ארגון ההיאבקות All Elite Wrestling‏ (AEW). האירוע נערך ב-31 באוגוסט 2019 במרכז סירס בפרוורי שיקגו של הופמן אסטייטס, אילינוי. האירוע היה האירוע הרביעי של ארגון זה.
עשרה קרבות התנהלו באירוע, כולל שניים שהתקיימו במופע המקדים לאירוע. בקרב המרכזי, כריס ג'ריקו ניצח את אדם פייג' והפך לאלוף העולם הראשון של AEW. עוד ברשימת הקרבות, הלוצ'ה בראדרס (פנטגון ג'וניור וריי פיניקס) ניצחו את היאנג באקס (מאט ג'קסון וניק ג'קסון) בקרב סולם זוגות ושמרו על אליפות הזוגות העולמית של AAA, קודי ניצח את שון ספירס ופאק ניצח את קני אומגה כתוצאה מהחלטת השופט. חגורת אליפות הנשים של AEW נחשפה, כאשר קרב בין מנצחת קרב הקזינו באטל רויאל נשים, ניילה רוז, למנצחת בקרב היחידים, ריהו, נקבע באופן רשמי לתוכנית הבכורה של AEW בערוץ TNT ב-2 באוקטובר.
הפקה > רקע

במהלך אירוע הבכורה של AEW,‏ Double or Nothing, האירוע All Out הוכרז כאירוע ההמשך הבלתי רשמי לאירוע All In. לאחר מכן, הוכרז שהסטארקאסט III (כנס חובבים של היאבקות מקצועית) ייערך באותו סוף שבוע שבו יתקיים האירוע All Out.
ב-14 ביוני, דווח על ידי AEW שהכרטיסים לאירוע נמכרו בתוך 15 דקות מרגע פתיחת אפשרות קניית הכרטיסים.
ב-19 ביוני 2019, דווח בסרטון ווידאו באינטרנט על ידי מנהלת המותג הראשית, ברנדי רודס, שחגורת אליפות הנשים של AEW תיחשף באירוע All Out. רודס לא שחררה פרטים נוספים לגבי מתי ואיך האלופה הראשונה תוכתר.
ב-12 באוגוסט, דווח שהאירוע יהיה זמין לרכישה בממלכה המאוחדת בחבילת הערוצים של ITV. בנוסף לכך, דווח שהאירוע יכלול מופע מקדים של שעה אשר יקרא "Buy In", וישודר בערוץ ITV4.
ב-27 באוגוסט, נודע שחברת Cracker Barrel תהיה נותנת החסות של אחד מהקרבות באירוע.
ב-30 באוגוסט, ביום שלפני האירוע, TNT שידרו תוכנית של שעה אשר נקראה Countdown to All Out. לתוכנית זו היו 390 אלף צפיות.
אירוע

| --- | --- |

תפקיד:: שם:
צוות השידור באנגלית: ג'ים רוס
צוות השידור באנגלית: אקסקליבר
צוות השידור באנגלית: גולדנבוי
צוות השידור בספרדית: אלכס אבראנטס
צוות השידור בספרדית: דאשה קורט
צוות השידור בספרדית: הוגו סבינוביץ'
כרוז: ג'סטין רוברטס
שופטים: אובריי אדוארדס
שופטים: ריק קנוקס
שופטים: פול טרנר
שופטים: ברייס רמסבורג
שופטים: ארל הבנר
אירוע > מופע מקדים

שני קרבות התקיימו במהלך המופע המקדים אשר נודע בשם "The Buy In".
הקרב הראשון של המופע המקדים היה קרב הקזינו באטל רויאל נשים, שבו המנצחת תזכה בהזדמנות להתחרות נגד המנצחת בין ריהו להיקארו שידה בקרב אשר יקבע את אלופת הנשים הראשונה של AEW ויתקיים בתוכנית הבכורה של AEW בערוץ TNT ב-2 באוקטובר. ניילה רוז ניצחה בקרב הקזינו באטל רויאל נשים לאחר שהדיחה אחרונה את בריט בייקר.
בקרב השני, פרייבט פארטי (אייזיאה קאסידי ומארק קוון) התחרו נגד אנחליקו וג'ק אוואנס. פרייבט פארטי ביצעו על אוואנס את מהלך הג'ין וג'וס כדי לנצח בקרב. לאחר הקרב, אנחליקו ואוואנס תקפו את פרייבט פארטי.
אירוע > קרבות מקדימים

האירוע עצמו נפתח בקרב שלושה נגד שלושה בין SoCal Uncensored (כריסטופר דניאלס, פרנקי קאזריאן וסקורפיו סקיי) לג'וראסיק אקספרס (ילד הג'ונגל, לוצ'סאורוס ומרקו סטאנט). בסיום, דניאלס וקאזריאן ביצעו על ילד הג'ונגל וסטאנט את מהלך הבסט מלצר אוור ולאחר מכן הצמידו אותם לניצחון.
אז, קני אומגה התחרה נגד פאק. בסיום, פאק הכריח את אומגה להיכנע לאחר שהתעלף בשל מהלך ההכנעה, הברוטלייזר. הכנעה זו הובילה לניצחון של פאק בקרב.
בקרב שבא לאחר מכן, ג'ואי ג'נלה, דארבי אלין וג'ימי האבוק התחרו ביניהם בקרב הארדקור משולש, שבו נותנת החסות הייתה חברת Cracker Barrel. מוקדם בקרב, ג'נלה ואלין איחדו כוחות, הדביקו את האבוק אל תוך כיסא, הכניסו לפיו נעצים וגם הדביקו את פיו. מאוחר יותר, אלין ניסה לבצע מהלך שבו היה אמור לנחות על האבוק אשר נשכב על מדרגות הזירה עם חבית שהונחה עליו, אך ברגע האחרון, האבוק זז, וכתוצאה מכך גרם לאלין להתרסק על מדרגות הזירה ללא שום תועלת. בסיום, האבוק ביצע על ג'נלה את מהלך ה-Acid Rainmaker, כשאחת החביות הייתה מעורבת במהלך זה, לאחר מכן, האבוק הצמיד את ג'נלה לניצחון.
מאוחר יותר, הדארק אורדר (איוול אונו וסטו גרייסון) ובסט פרנדס (צ'אק טיילור וטרנט בארטה) התחרו בקרב זוגות על ההזדמנות להשיג כרטיס חופשי לסיבוב הראשון של הטורניר על אליפות הזוגות של AEW. אונו וגרייסון ביצעו על בארטה את מהלך ה-Fatality כדי לנצח בקרב. לאחר הקרב, הדארק אורדר תקפו את בסט פרנדס. לפתע, האורות כבו וכאשר הם דלקו בחזרה, המתאבק אורנג' קאסידי הופיע בזירה ונחלץ לעזרתם של בסט פרנדס.
בקרב החמישי, ריהו התחרתה נגד היקארו שידה בקרב שבו המנצחת תתחרה נגד ניילה רוז בקרב אשר יקבע את אלופת הנשים הראשונה של AEW ויתקיים בתוכנית הבכורה של AEW בערוץ TNT ב-2 באוקטובר. סיום הקרב התנהל כך ששידה ביצעה על ריהו הצמדה לספירת שלוש שזיכתה אותה בניצחון בקרב. לאחר הקרב, ניילה רוז הופיעה על רמפת הכניסה לאולם כאשר השתיים ניהלו ביניהם קרב מבטים למשך כמה שניות.
בקרב הבא, קודי (שלווה לקרב על ידי MJF) התחרה נגד שון ספירס (שלווה לקרב על ידי טולי בלנצ'רד). במהלך הקרב, בלנצ'רד ניסה להתערב מספר פעמים. בסופו של דבר, מתאבק העבר ארן אנדרסון יצא אל עבר הזירה, ובזמן שדעתו של השופט הוסחה, הוא ביצע על ספירס את מהלך הספיינבאסטר. בסיום, קודי ביצע על ספירס את מהלך הסיום שלו, הקרוס רודס, ולאחר מכן הצמיד אותו לניצחון.
בקרב הלפני האחרון, הלוצ'ה בראדרס (פנטגון ג'וניור וריי פיניקס) הגנו על אליפות הזוגות העולמית של AAA נגד היאנג באקס (מאט ג'קסון וניק ג'קסון) בקרב סולם. בסיום, פנטגון ופיניקס ביצעו על מאט ג'קסון את מהלכי ה-Fear Factor והדייבינג דאבל פוט סטומפ ולאחר מכן טיפסו במעלה הסולם, הסירו את חגורות האליפות מוו התלייה ורשמו הגנה מוצלחת על התואר. לאחר הקרב, הגיעו שתי דמויות במסיכות אשר תקפו את הלוצ'ה בראדרס והיאנג באקס. השניים חשפו את עצמם, כשהסירו את המסיכות שלהם והם היו לא אחר מאשר סנטנה ואורטיז (הידועים לשעבר בתור ה-Latin American Xchange מהארגון Impact Wrestling). תקיפה זו סימלה את הופעת הבכורה שלהם בארגון.
אירוע > הקרב המרכזי

הקרב המרכזי של הערב הפגיש את כריס ג'ריקו ואדם פייג' לקרב אשר קבע את אלוף העולם הראשון של AEW. פייג' ניסה לבצע על ג'ריקו את מהלך השוטינג סטאר פרס על דופן הזירה, אך האחרון הפך זאת וביצע עליו את מהלך הקודברייקר. פייג' ניסה לבצע את מהלך הבאקשוט לריאט, אך שוב פעם נבלם על ידי ג'ריקו, שהפך זאת למהלך הקודברייקר, שלא הספיק לו כדי להשיג הצמדה לספירת שלוש. מנגד, פייג' הצליח לבצע על ג'ריקו את מהלך הסיום שלו, ה-Dead Eye, אך גם ניסיון ההצמדה שלו לא נשא פרי. פייג' ניסה לבצע פעם נוספת את מהלך הבאקשוט לריאט, אך גם הפעם ג'ריקו הצליח להפוך זאת למהלך משלו, כשהפעם זה היה מהלך ה-Judas Effect, אשר הספיק לו כדי לנצח בקרב, וכתוצאה מכך להפוך לאלוף העולם הראשון בתולדות AEW. בעקבות זכייה זו, ג'ריקו הפך למתאבק הראשון שהחזיק באליפות העולם במשקל כבד של WCW, אליפות ה-WWE (שבאותה תקופה הייתה ידועה בתור האליפות הבלתי מעורערת של ה-WWF), אליפות העולם במשקל כבד ובאליפות העולם של AEW.
ביקורות > כרטיסים ושיעור הקנייה

האירוע הכיל קהל של 10,500 צופים. לפי העיתונאי של Wrestling Observer Newsletter, דייב מלצר, שיעור הקנייה הראשוני של האירוע בטלוויזיה היה 28,000 לערך. ביחס לאירוע Double or Nothing, לאירוע All Out היה שיעור קנייה טלווזיוני נמוך יותר, שיעור קנייה גבוה יותר ב-B/R Live כמו גם ITV, שבממלכה המאוחדת. לפי הערכותיו של מלצר, 100,000 אנשים שילמו כדי לצפות באירוע.
ביקורות > ביקורת כללית

העיתונאי של Wrestling Observer Newsletter, דייב מלצר, תיאר את האירוע כ"גדול", כשהחמיא לאווירה שהייתה לדעתו "יוצאת מן הכלל" ואף אמר שהייתה "תחושה של היסטוריה סביב האירוע אשר הותירה מאחור את האירועים All In ו-Double or Nothing". לפי מלצר, AEW היו עמוסים בכישרון (כולל מתאבקים פחות מוערכים כמו ג'ק אוואנס וסקורפיו סקיי) ו"האקשן בכל קרב היה ברמה גבוהה מאוד". מלצר הרגיש שהאירוע הכיל את קרב הסולם הטוב ביותר בתולדות הענף, כשהעניק לקרב בין היאנג באקס ללוצ'ה בראדרס ציון של 5.25 כוכבים. הקרב עם הציון השני ברשימתו היה בין אומגה לפאק, כשלו העניק ציון של 4.25 כוכבים. לעומת זאת, מלצר הרגיש ששיבוץ טוב יותר של הקרבות באירוע היה יכול לשפר אותו, ואף אמר ש"כשאתה משבץ קרב סולם וקרב בין אומגה לפאק ברמות כאלה, שאר הקרבות נפגעים". בנוסף, מלצר אמר שלוצ'סאורוס היה פופולרי מאוד בקריאות הקהל הודות לביצועיו האקרובטיים, בניגוד לחברה הקודמת שלו (WWE), שלא העריכה אותו כראוי.
אנתוני סולה-הפינגר מהאתר Yahoo Sports, כתב שיש לו "חמישה לקחים מהאירוע". תחילה, "מחלקת הנשים מתחילה לקבל סוף סוף פוקס", כשאנחנו יודעים מי המתאבקות אשר תתחרנה על התואר. קרב הקזינו באטל רויאל הכיל בהצלחה כל מתאבקת, כשסולה-הפינגר הרגישה שהופעתה של ריהו הוכיחה ש"היא כנראה הטובה ביותר" שיש ל-AEW להציע. שנית, פאק "הצטיין", למרות שהוא שימש כמחליף של ג'ון מוקסלי, כשהקרב שלו עם קני אומגה הכיל "פסיכולוגיית קרב מצוינת". שלישית, הקרב בין קודי לשון ספירס הכיל "סיפור בעל ידע עשיר בענף ההיאבקות". רביעית, קרב הסולם של "שפיכות דמים טהורה" כנראה ותהיה הקרב הטוב ביותר של השנה. ואחרון, לג'ריקו יש את קורות החיים והמוניטין כדי להפוך לאלוף העולם הראשון של AEW.
ג'סטין בראסו מהעיתון ספורטס אילוסטרייטד אמר ש"האירוע הוכיח ש-AEW השיגו את תעודת ההכרה כארגון המהווה תחליף". בראסו הרגיש שההחלטה ללכת עם ג'ריקו כאלוף ה-AEW היא "פשוט מטעמי עניין ורייטינג כלפי שידור תוכנית הבכורה השבועית ברשת TNT ב-2 באוקטובר, מה שלפייג' אין נכון להיום". בראסו ביקר את ההפסד של אומגה לפאק כ"דרך מוזרה להציג את אחד הכוכבים הגדולים בענף", כשקודם לכן בארגון אומגה הפסיד לג'ריקו, ואף אמר שהוא מנחש שהוא גם יפסיד בהמשך למוקסלי. לטעמו, קודי השיג את ה"גאולה" שלו כשניצח את ספירס, אך הוא לא הבין מדוע אנדרסון תקף את ספירס או מדוע בלנצ'רד נטש את ספירס. תמונת מחלקת הנשים סוף סוף מתבהרת לדעת בראסו שאמר "ריהו תעשה את עבודתה כאלופה ראשונה טובה אשר תבנה את המחלקה." היכולות האתלטיות שהוצגו במהלך קרב הסולם היו "מרהיבות לעין".
ניק טילוואק מהאתר Slam! Sports העניק לאירוע ציון של 7.75 מתוך 10. טילוואק כתב שהאירוע הוכיח של-AEW יש "רוסטר מלא בכישרונות, כשיש בידיהם את היכולת להרים אירוע ברמה גבוהה מאוד", כשלקהל יש חלק אדיר בהשפעתו ובמעורבותו באירוע". לעומת זאת, "AEW עדיין לא מצאו את הדבר אשר יבדיל אותם מ-WWE". היכולת לספר את הסיפור מאחורי כל קרב נעדרה לטעמו. הקרב אשר קיבל את הציון הנמוך ביותר לפי דעתו היה הקרב בין הדארק אורדר לבסט פרנדס, כשהעניק לו ציון של 5 כוכבים מתוך 10. לעומת זאת, קרב הסולם קיבל ממנו ציון של 9.5 כוכבים מתוך 10.
תוצאה לאורך זמן

יומיים לאחר האירוע, דווח על ידי משטרת טלהסי שחגורת האליפות נגנבה מהלימוזינה של ג'ריקו בזמן שטייל. בעקבות זאת, ג'ריקו פרסם סרטון "חקירה כלל עולמית" בחשבון האינסטגרם שלו וברשתות המדיה החברתית של AEW. ב-4 בספטמבר, תחנת משטרת טלהסי דיווחה על כך שמצאה את חגורת האליפות. לאחר מכן, נודע שג'ריקו ירשום הגנה על התואר נגד קודי באירוע Full Gear.
ב-4 בספטמבר, הקרב שתוכנן בין קני אומגה לג'ון מוקסלי באירוע All Out והתבטל, חודש ויתקיים באירוע Full Gear.
במהלך הראיון של אדם פייג' לאחר האירוע, הוא נקטע על ידי פאק, שאמר שהוא ישיג את נקמתו נגד פייג'. קרב בין השניים נקבע לתוכנית הבכורה השבועית של הארגון, המוכרת בשם Dynamite; קרב שהיה אמור להתקיים באירוע Double or Nothing.
תוצאות

| מס' | תוצאות | התניות | זמן |
| --- | --- | --- | --- |
| P1 | ניילה רוז ניצחה בקרב הקזינו באטל רויאל נשים לאחר שהדיחה אחרונה את בריט בייקר | קרב קזינו באטל רויאל נשים של 21 משתתפות המנצחת בקרב פגשה את המנצחת בקרב בין ריהו להיקארו שידה בקרב אשר קבע את אלופת הנשים הראשונה של AEW והתקיים בתוכנית הבכורה של AEW בערוץ TNT ב-2 באוקטובר | – |
| P2 | פרייבט פארטי (אייזיאה קאסידי ומארק קוון) ניצחו את אנחליקו וג'ק אוואנס | קרב זוגות | 11:35 |
| 3 | SoCal Uncensored (כריסטופר דניאלס, פרנקי קאזריאן וסקורפיו סקיי) ניצחו את ג'וראסיק אקספרס (ילד הג'ונגל, לוצ'סאורוס ומרקו סטאנט) | קרב שלושה נגד שלושה | 11:45 |
| 4 | פאק ניצח את קני אומגה על ידי פסיקת השופט | קרב יחידים | 23:20 |
| 5 | ג'ימי האבוק ניצח את דארבי אלין וג'ואי ג'נלה | קרב הארדקור משולש | 15:00 |
| 6 | הדארק אורדר (איוול אונו וסטו גרייסון) ניצחו את בסט פרנדס (צ'אק טיילור וטרנט בארטה) | קרב זוגות המנצחים בקרב השיגו כרטיס חופשי לסיבוב הראשון של הטורניר על אליפות הזוגות של AEW | 13:40 |
| 7 | ריהו ניצחה את היקארו שידה | קרב יחידים המנצחת בקרב תפגוש את המנצחת בקרב הקזינו באטל רויאל בקרב אשר יקבע את אלופת הנשים הראשונה של AEW ויתקיים בתוכנית הבכורה של AEW בערוץ TNT ב-2 באוקטובר | 13:35 |
| 8 | קודי (עם MJF) ניצח את שון ספירס (עם טולי בלנצ'רד) | קרב יחידים | 16:20 |
| 9 | הלוצ'ה בראדרס (פנטגון ג'וניור וריי פיניקס) (א) ניצחו את היאנג באקס (מאט ג'קסון וניק ג'קסון) | קרב סולם זוגות על אליפות הזוגות העולמית של AAA | 21:00 |
| 10 | כריס ג'ריקו ניצח את אדם פייג' | קרב יחידים על אליפות העולם של AEW | 26:25 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > סדר הכניסות וההדחות בקרב הקזינו באטל רויאל

חמש מתאבקות פתחו את הקרב. כל שלוש דקות נכנסה קבוצה של חמש מתאבקות. המתאבקת ה-21 נכנסה לבדה.
| קבוצת הגרלה | כניסה | הדחה מספר | הודחה על ידי | זמן | מספר הדחות |
| --- | --- | --- | --- | --- | --- |
| תלתן | שאלנדרה רויאל | 1 | ניילה רוז |  | 0 |
| תלתן | לבה בייטס | 4 | ניילה רוז |  | 0 |
| תלתן | פאבי אפאצ'י | 2 | ניילה רוז |  | 0 |
| תלתן | פריסילה קלי | 3 | ניילה רוז |  | 0 |
| תלתן | ניילה רוז | — | זוכה |  | 10 |
| יהלום | פנלופה פורד | 7 | ניילה רוז |  | 0 |
| יהלום | שאזה מקנזי | 5 | בריט בייקר |  | 0 |
| יהלום | סיידי גיבס | 17 | בי פריסטלי |  | 1 |
| יהלום | ביג סוול | 6 | ניילה רוז |  | 0 |
| יהלום | בריט בייקר | 20 | בי פריסטלי וניילה רוז |  | 5 |
| עלה | טניל דאשווד | 8 | אווסום קונג |  | 0 |
| עלה | איבליס | 9 | אווסום קונג |  | 0 |
| עלה | בי פריסטלי | 19 | בריט בייקר |  | 3 |
| עלה | ברנדי רודס | 15 | בריט בייקר ואלי |  | 0 |
| עלה | אווסום קונג | 12 | בי פריסטלי, סיידי גיבס ו-ODB‏ |  | 3 |
| לב | אלי | 16 | ניילה רוז |  | 1 |
| לב | ניקול סאבוי | 10 | ניילה רוז |  | 0 |
| לב | טיאל פייפר | 11 | אווסום קונג |  | 0 |
| לב | ODB‏ | 14 | בריט בייקר |  | 1 |
| לב | ג'אז | 13 | ניילה רוז |  | 0 |
| ג'וקר | מרסדס מרטינז | 18 | בריט בייקר |  | 0 |
הערות שוליים

↑  AEW הודיעו על קיום האירוע All Out ב-31 באוגוסט בשיקגו
↑  האירוע All Out מטעם AEW ייערך ב-31 באוגוסט ויתקיים בשיקגו
↑  סטארקאסט III הוכרז לאותו סוף שבוע שבו יתקיים האירוע All Out של הארגון AEW
↑  כל הכרטיסים לאירוע All Out של AEW נמכרו בתוך רבע שעה
↑  האירוע All Out ישודר בחבילת הערוצים של ITV בממלכה המאוחדת
↑  רשת הטלוויזיה TNT תשדר תוכנית באורך שעה לילה לפני האירוע All Out
↑  פייג' נגד ג'ריקו
↑  אומגה נגד פאק
↑  קודי נגד שון ספירס
↑  ריהו נגד שידה
↑  הביקורת של אנתוני סולה-הפינגר באתר Yahoo Sports
↑  הביקורת של ג'סטין בראסו באתר ספורטס אילוסטרייטד
↑  הביקורת של ניק טילוואק באתר Slam! Sports
↑  אליפות העולם של AEW נגנבה יום אחד בלבד לאחר שהאלוף הראשון הוכרז
↑  סרטון ניהול חקירת גנבת חגורת האליפות בעמוד האינסטגרם הרשמי של כריס ג'ריקו
↑  חגורת האליפות של כריס ג'ריקו הוחזרה לידי כריס ג'ריקו על ידי משטרת טלהסי
אומוואקה

| --- | --- |
אנדרטת העצמאות
אנדרטת העצמאות
 מדינה:  ארגנטינה ארגנטינה
 פרובינציה:  חוחוי (פרובינציה) חוחוי
 נפה:  אומוואקה
 חבל ארץ:  צפון-מערב ארגנטינה
 תאריך ייסוד:  1594
 גובה:  2,947 מטרים
 אוכלוסייה:  ‏
  ‑ בעיר:  11,387 (2001)
 קואורדינטות:  23°12′20″S 65°21′02″W﻿ / ﻿23.20544°S 65.35048°W﻿ / -23.20544; -65.35048 
 אזור זמן:  UTC-3
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט אומוואקה(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט אומוואקה(למפת חוחוי רגילה) חוחוי פלפלה ליברטדור חנרל סן מרטין  סיודד פריקו לה קיאקה בוליביה סלטה צ'ילהאומוואקה(למפת חוחוי מוגדלת) חוחוי פלפלה ליברטדור חנרל סן מרטין  סיודד פריקו לה קיאקה בוליביה סלטה צ'ילהאומוואקה  he tabBackground:;tabBorder:#aaa;defaultTab:0;
אומוואקה (Humahuaca) היא עיר בפרובינציית חוחוי בצפון-מערב ארגנטינה. היא שוכנת בחלקה הצפוני של קבראדה דה אומוואקה, בגובה של כ-2,950 מ' מעל פני הים. אומוואקה משמשת גם כבירת הדפרטמנטו של אומוואקה, ובשנת 2001 התגוררו בה כ-11 אלף תושבים. מקור שמה בעם שאכלס בעבר את האזור, האומגואקה (Omaguaca).
העיר נוסדה ב-1594, והיוותה נקודה חשובה בדרך שבין הערים הגדולות שבמלכות המשנה של פרו, כגון לימה ופוטוסי, לבין ערים כטוקומאן וקורדובה. במהלך מלחמת העצמאות הארגנטינאית התרחשו בה 14 קרבות בין הבדלנים למלוכנים בין 1814 ל-1821, והיא החליפה ידיים מספר פעמים.
בנייתה של הכנסייה המרכזית באומוואקה, איגלסיה דה לה קנדלריה (Iglesia de la Candelaria) הושלמה ב-1641. היא כוללת ציורים בני המאה ה-18 שצייר האמן מרקוס ספאטה מאסכולת קוסקו. אתרים בולטים נוספים בעיר כוללים את אנדרטת העצמאות (Monumento a la Independencia) הניצבת בראש גבעה המשקיפה על העיר ואת בניין העירייה, הכולל מגדל פעמונים ופסל בן דמותו של המיסיונר סן פרנסיסקו סולנו, בגודל טבעי. כן יש באומוואקה מוזיאון העוסק בפולקלור המקומי, ושוק עירוני.
גלריה

פרט באנדרטת העצמאות
רחוב בעיר
כנסיית הקנדלריה
בניין העירייה
You Light Up My Life: Inspirational Songs

You Light Up My Life: Inspirational Songs (מוכר כ-You Light Up My Life; בעברית: אתה מאיר את חיי: שירים מעוררי השראה) הוא אלבום האולפן החמישי של זמרת הקאנטרי האמריקאית ליאן ריימס אשר יצא לאור ב-9 בספטמבר 1997 על ידי חברת התקליטים קורב רקורדס, ואלבומה השני שיצא לא באופן עצמאי כשהייתה בת 15 בלבד.
האלבום זכה להצלחה גדולה בארצות הברית כאשר נמכר בלמעלה מ-4 מיליון עותקים במדינה ובכך היה זכאי ל-4 מעמדות פלטינה.
הצלחה מסחרית

האלבום דורג במצעד הבילבורד 200 השנתי במשך שנתיים ברציפות ובסוף העשור הוכתר כאלבום ה-78 המצליח ביותר בארצות הברית באותו העשור. בנוסף, זכה להצלחה גם בקנדה שם הגיע למעמד פלטינה כפולה ובאוסטרליה שם הגיע למעמד פלטינה.
על אף ההצלחה הגדולה, ביקורות האלבום היו מעורבות כאשר הרבה מהמבקרים טענו שהשירים באלבום לא עשו צדק עם הכישרון של ריימס.
סינגלים

מתוך האלבום יצאו שני סינגלים: הסינגל הראשון היה השיר "You Light Up My Life" אשר יצא לאור ב-26 באוגוסט 1997 והוא למעשה גרסת כיסוי לשיר של הזמרת קוויטקה סיסיק. השיר לא זכה להצלחה כאשר דורג במקום ה-48 בלבד במצעד שירי הקאנטרי האמריקאי אך דורג במצעד הבילבורד הוט 100 והיה לשירה הראשון שלה לעשות זאת מאז סינגל הבכורה שלה.
הסינגל השני היה השיר "On the Side of Angels" אשר יצא ב-11 באוקטובר 2007 ובניגוד לשיר הקודם זכה להצלחה כאשר דורג במקום הרביעי במצעד שירי הקאנטרי.
רשימת רצועות

| You Light Up My Life: Inspirational Songs> מס' | You Light Up My Life: Inspirational Songs> שם | You Light Up My Life: Inspirational Songs> משך | You Light Up My Life: Inspirational Songs>  | You Light Up My Life: Inspirational Songs>  | You Light Up My Life: Inspirational Songs>  | You Light Up My Life: Inspirational Songs>  | You Light Up My Life: Inspirational Songs>  | You Light Up My Life: Inspirational Songs>  | You Light Up My Life: Inspirational Songs>  |
| --- | --- | --- | --- | --- | --- | --- | --- | --- | --- |
| 1. | You Light Up My Life  | 3:37 |  |  |  |  |  |  |  |
| 2. | The Rose  | 3:33 |  |  |  |  |  |  |  |
| 3. | Bridge over Troubled Water  | 4:40 |  |  |  |  |  |  |  |
| 4. | I Believe  | 2:22 |  |  |  |  |  |  |  |
| 5. | "Ten Thousand Angels Cried  | 3:59 |  |  |  |  |  |  |  |
| 6. | Clinging to a Saving Hand  | 2:44 |  |  |  |  |  |  |  |
| 7. | On the Side of Angels  | 3:49 |  |  |  |  |  |  |  |
| 8. | I Know Who Holds Tomorrow  | 4:41 |  |  |  |  |  |  |  |
| 9. | God Bless America  | 3:06 |  |  |  |  |  |  |  |
| 10. | How Do I Live (מיקס מורחב)   | 4:57 |  |  |  |  |  |  |  |
| 11. | Amazing Grace (גרסה מסורתית)   | 4:06 |  |  |  |  |  |  |  |
| 12. | National Anthem (גרסה מסורתית)   | 1:59 |  |  |  |  |  |  |  |
| משך כולל: | משך כולל: | 43:33 |  |  |  |  |  |  |  |
מיקומי שיא

|   ‏‏‏  מצעדים ודירוגים (1997–1998)> מדינה |   ‏‏‏  מצעדים ודירוגים (1997–1998)> מצעד |   ‏‏‏  מצעדים ודירוגים (1997–1998)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 12 |
|  ארצות הברית | בילבורד 200 | 1 |
|  ארצות הברית | מצעד אלבומי הקאנטרי | 1 |
|  ארצות הברית | מצעד האלבומים הנוצריים העכשוויים | 1 |
|  הממלכה המאוחדת | מצעד האלבומים הבריטי | 170 |
|  ניו זילנד | המצעד הניו זילנדי הרשמי | 41 |
|  קנדה | מצעד האלבומים הקנדי | 13 |
|  קנדה | מצעד אלבומי הקאנטרי (RPM) | 1 |
|   ‏‏‏  מצעדי סוף שנה (1997)> מדינה |   ‏‏‏  מצעדי סוף שנה (1997)> מצעד |   ‏‏‏  מצעדי סוף שנה (1997)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 59 |
|  ארצות הברית | בילבורד 200 | 31 |
|  ארצות הברית | מצעד אלבומי הקאנטרי | 6 |
|  קנדה | מצעד האלבומים הקנדי | – |
|  קנדה | מצעד אלבומי הקאנטרי (RPM) | 15 |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |
| --- | --- | --- |
|  ארצות הברית | בילבורד 200 | 14 |
|  ארצות הברית | מצעד אלבומי הקאנטרי | 3 |
|  קנדה | מצעד האלבומים הקנדי | – |
|  קנדה | מצעד אלבומי הקאנטרי (RPM) | 8 |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |
| --- | --- | --- |
|  ארצות הברית | בילבורד 200 | 135 |
|  ארצות הברית | מצעד אלבומי הקאנטרי | 54 |
|   ‏‏‏  מצעדי עשור (1990–1999)> מדינה |   ‏‏‏  מצעדי עשור (1990–1999)> מצעד |   ‏‏‏  מצעדי עשור (1990–1999)> מיקום שיא |
| --- | --- | --- |
|  ארצות הברית | בילבורד 200 | 78 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה 4× | 4,000,000 |
| קנדה (Music Canada) | פלטינה 2× | 200,000 |
 מכירות + הזרמת מדיה בלבד
הערות שוליים

↑  מייק קורב, צ'אק האוורד, וילבור סי. ריימס
↑  1997 Accreds.pdf, Dropbox (באנגלית)
↑  Gold & Platinum, RIAA (באנגלית אמריקאית)
↑  Gold/Platinum, Music Canada (באנגלית אמריקאית)
| --- | --- |
בקרת זהויות :  MusicBrainz release group: a2e566ae-7648-3d84-8a03-3a288451a69e
Yours

"Yours" (בעברית: "שלך") הוא סינגל שיר של הזמרת-יוצרת הבריטית, אלה הנדרסון. השיר יצא, על ידי חברת התקליטים סייקו מיוזיק, ב-30 בנובמבר 2014, כסינגל השלישי מתוך אלבום האולפן הראשון של הנדרסון, Chapter One.‏ השיר נכתב על ידי אלה הנדרסון וג'וש רקורד והופק על ידי ג'וש רקורד.
נכון ליולי 2022, השיר הושמע למעלה מ-109 מיליון פעמים בספוטיפיי, ולמעלה מ-90 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אירלנד | מצעד הסינגלים האירי | 41 |  |
|  הונגריה | Rádiós Top 40 | 13 |  |
|  הממלכה המאוחדת | מצעד הסינגלים הבריטי | 16 |  |
|  סקוטלנד | מצעד הסינגלים הסקוטי | 8 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | פלטינה | 600,000 |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| הממלכה המאוחדת | 30 בנובמבר 2014 | הורדת מוזיקה | סייקו מיוזיק |